Itziar Moreno Martinez euskal preso politikoak, Fleury Merogis-eko espetxetik idatzi duen iritzi artikulua duzue hemen, Bilgune Feministaren 15. urteurrena eta larunbat honetan, Bilbon burutuko den presoen aldeko manifestazioa aitzaki.\nJ’ignore où se livrera le combat entre le vieux monde et le nouveau, mais peu importe: j’y serai\n(Louise Michel, XIX mendeko borrokalari anarkista)\nBertan egon ginen, bai, ehun bat titi-pare mundua eraldatzeko prest; gosari lokartuak hitzaldietan luzatzen, eztabaida beroak mahai-inguruetan, plenarioetan pailazoa nagusi, lantaldeetan putak, ikasleak eta etxekoandreak eskuz esku, egitarautik kanpoko parranda klandestinoren bat edo beste… elurra bera ere etorri zitzaigun elkarbizitza feministari pintzelkada magikoa ematera. 15 urte igaro dira, Leitzan, Euskal Herriko emakumeok lehenengo topaketa haiek ospatu genituenetik. Hiru bosturteko hauetan euskal feminismoak orratz txikiz jositako urratsez nahiz aizkorakada ausartez egin du bere bidea, auzo/herrietatik Euskal Herrira eta handik mundura salto eginez; gaur egun, sistema heterokapitalistaren kontrako borrokan, abangoardia errebeldearen ikur izateraino.\nKartzelan, kaleko kaiolan bezalaxe -espetxeak estatu baten isla leiala besterik ez dira-, zapalkuntza bikoitza pairatzen dugu: sistemari aurre egiten dion militante politiko eta emakume gisa. Izan ere, pertsona suntsitzeko asmatuak diren tortura-zentro moderno hauetan, emakume izateagatik, berariazko errepresioa jasaten dugu. Hasteko eta behin, espetxearen espazio fisikoa bera gizonezkoentzat pentsatuta eta eraikita dago. Presoen kopuru orokorra aintzat hartuta, emakumezkoak gutxiago garen aitzakiarekin, sarritan, egokitzen zaigun espazioa txikiagoa edota gizonen moduluen «soberakinekin» egindakoa izaten da (emakumeen ziegak ezagutu ditugu espetxeko garaje zaharra zenaren barruan, baita ziegetan dutxarik ez izatea ere, gizonezkoen aldean lanak egin ostean aurrekonturik gabe geratu direlako…). Instalazio bereziak ere gizonen aldean egon ohi direnez, aktibitate aukera urriagoa izan ohi dugu: futbol zelaira joateko debekua, «gizonen bistan (!) egongo garelako» (adi egon daitezela, bai, … gure titi eta izterrek matxinadak eragiteko indarra daukate eta!). Kontua da espetxe gehienetan halako obsesio paranoide bat daukatela agintariek: gizon eta emakumeak ez daitezela gurutzatu, ez elkar entzun, ezta ikusi ere! Danger! Desintegrazio nuklearrerako arrisku gorena! Ukazioaren erreinuan, zaharrak berri. Aisialdirako aukera gutxiago, hortaz. Gainera, eskaintzen zaizkigun aktibitateen artean ere aldea dago, hots, erabateko banaketa sexista: gizonentzat kirol jarduerak (dela futbola, dela boxeoa), hain «maskulinoak» diren harria edota egurra lantzeko aukera… ; emakumeoi, berriz, josketa, pintura, zeramika (askozaz «femeninoagoa», noski!), estetika… eta horien gisako jarduerak proposatzen dizkigute. Hori da sistemaren kaiolak buruan iltzatu nahi digun eskema: neskatilak, izan zaitezte otzanak, femeninoak, zintzoak eta panpoxak…!\nEspetxe sistema bereziki tematzen da presoa «emakume zintzo» bihurtzeko ideiarekin. Lan horretan, presoaren infantilizazioa eta gure sexualitatearen erabateko kontrola gauzatzen dute; hain zuzen ere, gizonen aldean neurri berean ezartzen ez dena. Gure janzkeraren gaineko jazarpena itogarria da, soinean daramaguna laburregia, transparenteegia, sugerenteegia, sexiegia… -finean, eurentzat askeegia- delako diskurtso kontserbadore-faxista darabilte, ziegatik atera ahal izateko gure arropak aldarazten dizkigute, hainbat eta hainbat debekatu…). Politesse-a zigor/sari xantaia bilakatzen dute. Gizonen aldean libreki ikus daitekeen pornoa zentsuratu egiten dute gurean. Bisitetan sexua galarazten digute, euren kontrola eraso huts bilakatzeraino. Derrigorrezko biluzketetan agindu iraingarriak jasotzen ditugu: titiak altxarazi, hilerokoarekin gaudenean konpresa/tanpoia kenarazi…. Espetxean, emakume askok derrigorrezko biluzketa horien umiliazioa bortxaketa gisa bizi dute. Euren lanpostuak ematen dien botere eta zigorgabetasuna ustelki baliatuz, «zaindari» ditugunek egiten dizkiguten eraso sexual fisikoak dira espetxe barruan emakumeon aurka erabiltzen duten bortizkeriaren adierazpen latzena Adibide horiek, eta beste hainbeste, eguneroko ogi ditugu emakumezkoen kartzeletan: sistema heteropatriarkalaren itzalpeko itzala.\nKideon artean, patioko jira-biretako eztabaida amaigabe bezain elikagarrietan (filosofatzen, mundua konpontzen, desbarratzen, astakerietan ere bai, noski…) maiz izaten ditugu mintzagai espetxea eta generoa. Aipagarria da munduko edozein emakume espetxeratzean gertatzen den zigor hirukoitzaren fenomenoa. Zergatik zigor hirukoitza? Gizon bat kartzelatzen dutenean, zigor bat dauka betetzeko: zigor penala, alegia, espetxean igaroko dituen urteak, bertan pairatuko dituen errepresio zein galera guztiak, etab. Emakume batek, aldiz, espetxe kondenari zigor soziala eta norbere buruari eragiten diona gehitzen dizkio. Zigor soziala, kartzelan amaitzen duen emakumeari, gizonezkoei ez bezala (edota ez emakumeoi dakarzkigun konnotazio guztiekin), «emakume ez zintzoa edo galdua» / «mala madre» / «vilaine femme»-ren etiketa itsatsita geratzen zaiolako; espetxetik ateratzean, jendarteak alboratu edota lotsaraziko duelako askotan. Barruan dagoen bitartean ere, bere inguru hurbilak ama, alaba, emaztea, neskalaguna duena albo batera uztearen drama bidegabea ohikoegia da inguru hauetan, tamalez. Bisitan datozen gure senideek ere nabarmentzen dute egoera hori. Gizonengana doazenean, nor egoten da itxarongeletan? Amak, emazteak, seme-alabak… Eta emakumeen espetxeetako itxarongeletan? Amak, ahizpak, seme-alabak… Jendarte heteropatriarkal honetan emakumeoi inposatzen zaigun zaintzaile rolaren erakusgarri hori, zoritxarrez, gure inguru hurbilean ere usu ikusten dugun fenomenoa dugu; izan ere, barruan zein kanpoan gaudela, emakumeok geure egiten baitugu zaintzaren zama. Geure mugimendua lotsarazteko moduko datua da, adibidez, barrukoa zaintzen, bisitatzen, urteetan sostengatzen dauden bikote maskulino eta femeninoen arteko aldea. Azken hau polemika sor dezakeen baieztapena izan daiteke, agian; dena dela, zer hausnartua eman beharko liguke, ziurrenik…\nEzin aipatu gabe utzi, nola ez, espetxeak amatasunean eragiten dituen arazoak. Gai horrek artikulu oso baterako (eta askozaz gehiagorako) ematen duenez, ondorioetariko batzuk zerrendatu besterik ez dut egingo gaurkoan: haurdunaldietan behar bezala zaindu, behatu eta elikatuta ezina; erditzeak giro erabat biolento eta arrotzean egin behar izatea; azken momentura arte erietxera ez eramatea; erditze gela barruan polizia enkaputxatu eta armatua egotea; espetxera buelta berehalakoa izatea; ama-umeei eskaintzen zaien janari eskasa; instalazioak haurdunentzat zein umeentzat egokituta ez egotea… Bestalde, bereziki larria eta aipagarria da Frantzian amatasuna ez egotea eskubide gisa aitortua. Horrek esan nahi du, espetxean umedun sartzen ez baldin bagara, ez dugula haurdun geratzeko, ez eskubiderik, ez arauen barruan onartutako aukerarik. Sexualitatearen kontrolarekin erabat lotuta dagoen arazoa dugu hauxe. Espainiako kartzeletan sexurako eskubidea aitortuta dago, eskasa eta erabat kritikagarria bada ere, preso guztiek daukate hileroko bis intimorako eskubidea, adibidez; Frantzian, ordea, hauxe aintzatetsi ez eta, sexua debekatua eta zigortua izaten da, auskalo zeinen moralaren eta dezentziaren izenean.\nSalatu nahi nuke, azkenik (horrenbeste dago aipatzeko, ezen orrialde hau labur geratzen baitzait!), transexualek espetxean pairatzen duten jazarpen inkisitoriala. Egungo sistema heteropatriarkalaren binarismo erradikal-erreakzionarioaren ondorioz, espetxeratzeko orduan ere bi aukera soil eta zurrun ditugu: edo aludun emakume (femeninoa)ak gara, ala zakildun gizon(maskulino)ak. Y punto pelota. Hortaz, eskema ertsi horretatik ateratzen diren gainontzeko gorputz eredu ez-normatibo guztiak jokoz kanpo geratzen dira. Alta, egoera zentzugabeki larriak eragiten dituzte: pertsona transexualak isolamenduan sartzen dituzte, euren logikan ez direlako ez gizon, eta ez emakume!, eta mitard-eko baldintzetan denbora mugagabea eman dezakete; hankartean zer daukagun indarrez egiaztatzeko agindua aplikatu diezagukete, arropa egokituak debekatu (adibidez, emakumeen espetxeetan ezin dira galtzontziloak sartu..)… Et oui monsieur et dames, hau guztia XXI. mendeko giza-eskubideen Europa demokratikoan!\nEsan gabe doa, emakume artean derrigor egon behar honek baduela bere alde elikagarria ere: hala nola, muturreko egoeretan ematen den emakumeon arteko elkartasuna eta samurtasuna ezagutzeko parada. Jatorri, erlijio, adin, arraza, klase, kultura eta interes oso ezberdinetako emakumeak nahastuta, «toutes dans la même galère», hemen esaten den modura. Espetxean igarotako urte hauetan, arean kalean egonda sekula ezagutuko ez nituzkeen emakumeekin penak eta barreak konpartitzeko aukera izan dut, euren arazo eta istorioak entzuteko, aurreiritzirik gabe elkarri laguntzen ikasteko… Militante politiko gisa hazteko, mundua bera eta askatasunaren aldeko borroka berrulertzeko esperientzi eraikitzaile paregabea da, bizitzarako irakaspena.\nMilaka eta milaka emakume anonimoren mendeetako sakrifizio, borroka eta garaipenen poderioz, egungo sistema heterokapitalistaren munstroa zauritua, hilzorian da bai, baina… borrokak aurrera darrai!\nMême s’il faut encore se battre, à en crever, encore payer, toujours payer, de notre sang, de notre vie (…), la liberté n’a pas de prix. Nous le savons, se notre force et notre espoir.\nÀ pas de louves, à pas de tigresses et d’oiseaux, nous marcherons sur la lune s’il le faut, nous gagnerons l’espace qui nous revient, à nous qui nous sommes le baume sur les blessures, et l’eau dans le désert, parfumées, étincelantes, offertes et blessées, douces et violentes, femmes et magiciennes, princesses de nos sens (…).\nGrisèlidis Réalen (puta, aktibista eta idazlea, besteak beste) hitz horiekin amaitzen dut, eta atzoko, gaurko eta biharko emakume borrokalari guztiei eskaini (barkatuko didazue esaldiok ez itzuli izana, baina, akaso, hitzon indarra galdu zitekeen nire itzulpen eskasarekin…), sistemari konplexurik gabe aurre egiten diozuenei, Euskal abangoardia errebeldearen ikur zaretenei («el miedo va a cambiar de bando…» noski baietz! Viva zuek! Borroka da bidea!). Gure herri aske eta parekidearen alde atzerapausorik ez! Zorionak, beraz, 15 urte hauengatik… eta segi aurrera!


Chop Suey by System Of A Down - Artista-Egitateak\nAbesti honetan gauza asko gertatzen ari da, musikalki zein lirikoki. Drogamenpekotasuna ukitzen du, baina ez du mendekotasunari buruzko abesti askok duten tonu iluna. Abestia gizarteak heriotza nola ikusten duen edo Kristoren ingurukoa dela ere interpreta daiteke.\nDaron Malakian gitarra jotzaileak, Serj Tankian abeslariarekin batera idatzi zuenak, azaldu zuen: 'Abestia jendea hiltzen denean nola pasatzen den moduaren arabera hartuko da kontutan. Drogen gaindosiaren ondorioz hiltzen banintz, denek esango lukete merezi nuela drogak gehiegikeriaz egin nituelako, hortik dator 'Aingeruek hiltzea merezi dute'.\nChop Suey haragi edo arrainekin egindako txinatar gisatua da, banbu kimuekin, tipulekin, arrozarekin eta ur gaztainekin osatua. Abestiaren izenerako erabili zuten beraien musika estiloa deskribatzen duelako, gauza asko batera botata. Izenburua ez dago letretan.\nAbestiaren jatorrizko izena 'Suicide' zen, baina Columbia Records-ek aldatu egin zuen, irratia lagun zezan. Abestiaren hasieran, Serj Tankian abeslaria 'bere buruaz beste egiten ari garela' esaten entzuten duzu. Izenburua hitz joko gutxi da - 'Suey-cide'.\nRonnie - Pompton Lakes, NJ\nBideoa Marcos Siegak zuzendu du, blink-182 eta Papa Roach-ekin ere lan egin baitu. Taldea Los Angelesen hazi zenetik gertu zegoen hotel merkeko aparkalekuan filmatu zuten. Filmaketa egin aurretik, ohar bat argitaratu zuten beren webgunean zaleei jaistera eta parte hartzera gonbidatuz. Ezagunak ez zirenez, 500 inguru lortuko zituztela pentsatu zuten, baina 1500 zaletu agertu ziren. Zaleei (batez ere haurrei) agertokian ibiltzeko agindua eman zieten, zuzeneko ikuskizunen energia harrapatzen lagun zezaten.\nRick Rubinek, Slayerrekin, Beastie Boys-ekin eta LL Cool J-ekin lan egin zuena, ekoiztu zuen Toxikotasuna albuma. Hitz egiten Rolling Stone 'Chop Suey' ri buruz esan zuen: 'Ezohiko abestia da, bertsoa oso frenetikoa delako. Estiloa oso hautsia eta ezohikoa da. Bai zaila da kantatzea eta bai entzutea ere zaila da, baina orduan korua gauza handi, gorakor, emozional, bizkor eta eder hau da. Eta gero lortu du zubi izugarri hau:\nAita, aita, aita, goraipatzen al duzu nire espiritua?\nAita, zergatik utzi nauzu?\nBenetan astuna, biblikoa eta bikaina da. Hain ezohikoa da, bertso leherkor erritmiko zoro horien artean bukaera emozional eta antimiko honetara pasatzen dela ».\nHau izan zen System Of A Down bigarren diskoko lehen singlea, Toxikotasuna , eta haien arrakasta arrakastatsua. Taldeak arrakasta handiko istorioa izan zuen, Los Angeleseko 90eko hamarkadaren erdialdean sortu baitzen ezusteko abestiak, maiz lirikoki aztertu ezinak, pultsu tasa oso altuekin. Guztiak armeniar jatorrikoak dira, eta hasieran zale asko armeniar komunitateko lagunak ziren, eta horrek etiketa askok nitxo txiki bat besterik ez zutela sinestarazi zuen. Rick Rubinek, musikaren abenturazaleenetako batek, 1997an sinatu zituen eta askatu egin zituen, 1998an atera zuen lehen diskoa (berak ekoitzi zuena). Urtebeteko biran ibili ondoren, argi geratu zen haien erakargarritasuna oso zabalduta zegoela. modu askotan garai hartan pop musika nagusitzen ari ziren mutil taldeen aurkako antidotoa. Kaleratu zutenerako Toxikotasuna 2001eko irailaren 4an zaletasun nabarmena eta sutsua zuten. Diskoa zuzenean joan zen # 1era, urte batzuetatik aurrerako iragarpenak armeniarrei soilik erakarriko zizkieten iragarpenak desafiatuz.\n'Chop Suey' zerrendetara igotzen ari zenean, 2001eko irailaren 11ko gertakariek isilarazi zuten. Irrati kate guztiek atera zuten erreprodukzio zerrendetatik tragediaren ondoren ahalik eta sentikorrena izateko ahaleginean. Abestiak terrorismoarekin zerikusirik ez zuen arren, oldarkorregitzat jo zen. 'Aingeruek hiltzea merezi dutenean negar egiten dut' lerroa astunegia izan zen une hartako programa zuzendari eta entzule gehienentzat. Gauzak finkatu zirenean, abestia uhinetara itzuli zen ia utzi zuen tokian, ez baitziren abesti asko kaleratu 11 / 11ko asteetan.\nPapa Roach-i eskerrak eman nahi dizkiogu MTV-ri bide bat zabaltzeagatik bere buruaz beste egiten duten abesti katartikoengatik. Marcos Siegak zuzendutako 'Azken Baliabidea' bideoa 2000. urtean iritsi zen sarera eta oso zentsuratua izan zen, 'suizidio' hitza editatu ez ezik, 'odoljarioa' eta 'gaur gauean kendu didate bizitza' bezalako erreferentziak ere erlazionatuta. Sistemak 'Chop Suey' bideoa editatu gabe argitaratu zenerako, argi zegoen gazteek konexio eta esanahia aurkitzen zutela abesti horietan, eta ez zutela bere buruaz beste egiteko hitza entzunda arriskuan.\nJesusek esan zuen, 'nire espiritua goraipatzen dut' Lukas 23:46 liburuan, ziurrenik abestiaren zati hori nondik zetorren. 'Zergatik utzi nauzu, zure begietan utzi nauzu?' Lerroa. Litekeena da Isaias 49:14 aipatzea, 'Jaunak abandonatu nau eta nire Jaunak ahaztu egin nau' dioena.\nSimon - Anchorage, AK eta Elliot - St. Louis, MO\nSOADek izena jarri dio albumari Toxikotasuna Los Angelesen omenez, 'Hiri Toxikotzat' jo zuten. Hazi eta eskolara joaten ziren Hollywoodeko leku kaskarretik gertu eta jendeak jakin nahi zuen ez zela guztia liluragarria.\nLetrek interpretazio eta permutazio posible ugari dituzte, baina sekula kasu egin ez duen tipo bat John Dolmayan taldeko bateria-jolea da eta Songfacts-en elkarrizketa batean esan zuen: 'Gehienetan musika entzuten dudanean, melodia entzuten dut. eta letrak abestiaren barruan sinkopatzeko modua, baina ez derrigorrez letrak. Arreta handiz jartzen ditudan letrak Rush letrak direla esango nuke - istorioak bezalakoak dira ».\n1896an, Txinako enbaxadore berria Estatu Batuetan, Li Hung-Chang, New Yorkera iritsi zen hiru sukaldariz osatutako langile handiekin. Amerikarrak txinatar kulturaren eta sukaldaritzaren balioekin txunditzea erabaki zuen eta afari bat eskaini zuen, zeinetan Amerikako eta Txinako komunitateetako kide bereiziak gonbidatu zituen. Ekitaldia gogoangarria izan zedin, sukaldariei agindu zien menuan ikastaro berri bat sartzeko, mendebaldeko eta ekialdeko ahosabaietara erakartzeko moduko ikastaro berria. Emaitza soja saltsan moztutako babarrun kimuak, apioa eta haragia nahastu ziren, guztiak ondo moztuta eta Chop Suey izenarekin hornituak, ingelesezko 'chop' txinatarrekin 'bit'ekin konbinatuta' fonetikoki idatzita 'suey' izenarekin. (Liburutik Pentsamendurako janaria: aparteko munduko kronika txikiak Egilea: Ed Pearce)\n2007an, Avril Lavigne-k egin zuen 'Chop Suey' filmaren zuzeneko azala hori ez zen ondo atera System of a Down zaleekin. 'Txikituta' bezala deskribatu zen.\npasio jolasaren amaiera, erortzen\nirauli telebistako borroka Jimmyrekin\nbegirada zoragarria baina letra\nEz dut ezer galdu nahi aerosmith letrak


UBR-ek akatsak izan ditu oztopo Bera Beraren aurrean. > universitario bilbao rugby\nUBR-ek akatsak izan ditu oztopo Bera Beraren aurrean.\nuniversitario bilbao rugby > BERRIAK > Gizonezkoa > UBR-ek akatsak izan ditu oztopo Bera Beraren aurrean.\nKote Olaizaola bisitatzean, partidua galtzeaz gain, jokoan ez du asmatu eta norabiderik gabe ibili da Universitario Bilbao.\nLehen minutuetan, bizkaitarrak nagusitu ziren, jokoaren zama eramanez, baina saririk lortu gabe.\nPixkanaka, etxekoek beren lurretara eraman zuten talka, eta Bilboko defentsa-lerroa apurtzea lortu zuten. Hala, 21. minutuan, partiduko lehen puntuak lortu zituzten, Bayónen entsegu baten ondoren.\nBera Bera markagailuan nagusi zen arren, zelaian berdintasuna nabaria zen. Hala ere, esku-jokoan egindako akatsek eta galdutako baloiek aukera eman zieten donostiarrei nagusitasuna bereganatzeko, eta beste entsegu bat egiten zuten, zuri-gorriak jota utzi zituena.\nFede Sánchezen jokalariek ez zuen lortzen arreta biltzea, eta lurra uzten zieten etxekoei. Egoera horretaz baliatuz, 19-0 emaitzarekin itxi zuten lehen aldia.\nBigarren aldian, talde bisitaria hobetu egin zen, eta, melén egindako bultzadari esker, gero eta arrisku handiagoz iritsi zen aurkariaren marka-lerrora. Horrela, puntu batzuk eskuratu zituzten, eta egoera zertxobait argitu zen.\nBaina beste deskonexio baten ondorioz, Bera Berak agintea eskuratu zuen berriz.\nLehenengo berrogei minutuetan bezala, erasoan eta batez ere defentsan egindako akatsen ondorioz, gipuzkoarrek erabat hautsi zuten talka.\nGorka Buenok ondo asmatu zuen erasoan azken hogei minutuetan, eta, horri esker, garaipena lortu zuten, 31-5 emaitzarekin. Horrek taulako egoera estutu, eta tentsioa areagotu du azken jardunaldietan.\nGure jokalariak, Gogi Bazanovek, Ohorezko B Mailan lehen minutuak jokatu ditu.\n20. Jardunaldia. Ohorezko B Maila -”A Multzoa” / Donostia – Otsailak 29.


Etorkizuna eraikiz - Jesuitak Donostia\n2 urtetatik 18 urtetara entrenatzen ditugu ikasleak, mundu hobea sortzen lagun dezaten: bidezkoagoa, jasangarriagoa, solidarioagoa eta bihozberagoa.\nEntrenatzeak ikasketa aktiboa dakar, ikasleak euren ikasketa-prozesuaren protagonista izatea, alegia. Eredu berri honetan, irakaslearen zeregina ikasleen jakinmina piztea da, inspiratzea, motibatzea, ikasleak errealitatearekin konektatzea eta proiektu bidezko formakuntza eskainiz mundua aldatzen laguntzea; besteei laguntzeko pertsonak heztea.\nGure ikasleak euren eta inguruan duten errealitatearen kontziente izan daitezen lan egiten dugu eta errealitate hori aldatu ahal izateko gaitasunak garatzen laguntzen diegu. Aldatzeak konpromisoa eskatzen du eta, batez ere, enpatia, bestearen azalean jartzeko eta desberdinen arteko hurbilketa sustatzeko. Hori guztia\nXXI. mendeak, garai berri honek, eskatzen duen sormenarekin; iraganeko konponbideek ez dute egungo arazoak konpontzeko balio.\n2010. urtetik, gizarte testuinguru honi erantzuteko xedearekin, pedagogia eredu berri bat garatu dugu. Ilusioarekin amets egitea, eginez ikastea eta ikasiz gozatzea izan dira prozesu honen motoreak, eta horrela lortu dugu Donostia Jesuitak XX. mendeko irakaskuntza-zentru izatetik XXI. mendeko ikasketa-zentru izatera iristea; kontzientea, gaitasunekin, konprometitua, enpatikoa eta kretiboa.\nEzagutu gure hezkuntza eskaintza, 2 urtetik 18 urtera


Cookie politika | Erreka\nGure webgunean cookieak erabiltzen ditugu erabiltzaile gisa duzun esperientzia hobetzeko. Gure webgunean nabigatzen baduzu, cookieak Cookie Politika honetan ezarritako baldintzetan erabiltzea onartzen duzu. Politika hau eguneratu egin daiteke erta, ondorioz, erregularki berrikustera gonbidatzen zaitugu.\nNola erabiliko ditugu cookieak?\nWebgune honetan nabigatzeak esan nahi du honelako cookie motak instala daitezkeela:\nInformazio estatistikoa ematen digute erabiltzaileek atarian egiten duten erabileraz. Informazioa orriak hobetzeko eta atariko nabigaziorako baino ez da erabiliko, erabilera estatistikak lortzeko, bilaketen abiadura, webgunearen jarduera neurtzeko, etab. Webgune honek Google Analytics web analisirako doako tresna erabiltzen du. Informazio gehiago nahi izanez gero, hemen aurkitu dezakezu.


EBAZPENA, 2020ko uztailaren 16koa, Segurtasun Saileko Administrazio eta Zerbitzuen sailburuordearena; honen bidez, iragarri egiten da noiz argitaratu den Segurtasun Sailaren Gurenet atarian 2020ko uztailaren 15ean emandako Ebazpena, Ertzaintzaren Fakultatibo eta Teknikarien Eskalako karrerako funtzionarioentzat gordeta dauden eta Musika Bandari atxikita merezimendu lehiaketaren sistemaren bidez betetzekoak diren zenbait lanpostu behin betiko hornitzeko prozeduran onartutakoen zerrenda onartzen duena (C198).\nAGINDUA, 2020ko uztailaren 23koa, Segurtasuneko sailburuarena, zeinaren bidez aldatzen baita ondasun erabilien merkataritzan erregistro-betebeharrak -erregistro-liburuak- eta Ertzaintzari jakinaraztekoak betetzeko modua garatzen duen agindua, telefonia mugikorreko gailu erabilien eta antzeko beste gailu mugikor batzuen konponketa barne.\nAldizkaria: EHAA Zk 148 2020/07/29\n85/2020 DEKRETUA, ekainaren 30ekoa, Euskal Autonomia Erkidegoko Hauteskunde Batzordeko lehendakaria eta kideak izendatzen dituen Dekretua hirugarrenez aldatzen duena.\nAldizkaria: EHAA Zk 132 2020/07/07\nAGINDUA, 2020ko ekainaren 25ekoa, Segurtasuneko sailburuarena, zeinaren bidez garatzen baita nola bete erregistro-betebeharrak -erregistro-liburuak- eta Ertzaintzari jakinaraztekoak, ondasun erabilien merkataritzan, telefonia mugikorreko aparatu erabilien eta antzeko beste gailu mugikor batzuen konponketa barne.\nAGINDUA, 2020ko ekainaren 1ekoa, Segurtasuneko sailburuarena, zeinaren bidez argitaratzen baitira Hauteskunde Batzorde Zentralak eta Euskal Autonomia Erkidegoko Hauteskunde Batzordeak Eusko Legebiltzarrerako 2020ko uztailaren 12ko hauteskundeetarako onetsitako akta-ereduak.\nAGINDUA, 2020ko maiatzaren 27koa, Segurtasuneko sailburuarena, zeinaren bidez zehazten baitira Eusko Legebiltzarrerako 2020ko Hauteskundeetako gastuak mugatzeko ezarritako zenbatekoak.\nAzpigaia: Ogasun; Gobernua eta herri administrazioa; Herrizaingoa\nAldizkaria: EHAA Zk 85 2020/05/07\nAldizkaria: EHAA Zk 80 2020/04/29\nAldizkaria: EHAA Zk 52 2020/03/14\nArauaren historia (10) / Eskumenak eta transferentziak (0) / Garrantzi juridikoko dokumentazioa (0)\nAldizkaria: EHAA Zk 33 2020/02/18\nEBAZPENA, 2020ko otsailaren 6koa, Larrialdiei Aurre Egiteko eta Meteorologiako zuzendariarena, zeinaren bidez jendaurrean jartzen baita Electroquímica de Hernani SA enpresaren (Hernaniko udalerrian kokatua) Kanpoko Larrialdi Plana.\nAGINDUA, 2020ko otsailaren 4koa, Segurtasuneko sailburuarena, Ertzaintzako lanpostuen zerrenda aldatzen duena.


kritiken hemeroteka » Begien zurrunbiloa\nEuriaren eskuak / Karlos Linazasoro / Alberdania, 1995\nBegien zurrunbiloa Felipe Juaristi / El Diario Vasco, 1996-01-27\nKarlos Linazasorok, dagoeneko, hiru poema liburu argitaratu ditu, zein baino zein ezberdinagoak hirurak. Aurrena, Udazkeneko karabana erratua izan zen, 1991ean. Bertan, naturaren aurkez-aurke jarririk agertzen zitzaigun poeta, iraganaren eta joandako sasoiaren menpe. Orduko ezaugarriak, gogoratzen ditudanez, hizkera poetiko landua, metaforetan oinarritua, eta irudi ederrak hegan bezala. Apunte eta ahnzturak (1993) izan zen bigarren liburua. Doinu-aldaketa ezezik, ikuspegia ere arras bestelakotua. Ironia, gain-gainetik; irribarrea. Hizkera poetikoa prosaren mugetan, sartu ez sartu. Metafora ez zen gehien landutako baliabidea. Poetak nahiago zuen poemaren efektu nolabaitekoa bilatu, irakurlearen baitan desasosegua, egonezina, utzi. Hala ere, batean zein bestean, bazegoen idazleak sarri errepikatzen duen joera: inguruan duena gainetik (ez axaletik) begiratzearena. Begia baita den-denari bere neurria ematen dion zentzumena; beharbada, zentzumenetan garrantzitsuena.\nEuriaren eskuak da azken liburua. “Edo hil zaitez, maite, eta begira egiezu gero/ arrangurarik gabe euriaren eskuei”. Bertso enblematiko hauetan laburbiltzen da, nire iritzian, liburuan bilduta dauden poema guztien esanahia. Begirada, batetik; begia, poema guztietan gora behera, ezker eskubi: poetaren begiak, maitearen begiak, gauaren begia, errealitatea zehazten. Eskuak bestetik, begiak ukitu ez dezakeena harrapatu nahian.\nMaitasun-poemak dira honako liburu honetako gehienak. Begiraden sinfonia da, gorputzen harremana gauzatzen dutena, euriaren eskuetatik libre, inoren eskuetatik kanpo. Bi gorputz eraman eta hondoratzen dituen begien zurrunbiloa. Eta maitasuna adierazteko, Karlos Linazasorok hitz barnekoienak bilatu ditu: kanpora begira baino, bere buruari begira dauden hitzak, hain zuzen. Ez da hasierako mundura itzultze-saioa; kanpoko erreferentziak (paisaiak eta abar) pisu gutxikoak dira liburu honetan: sentimenduen kokagune baino, haien adierazgarri. Estiloari dagokionez, elementuen pilaketa dela, esango nuke, ezaugarririk nabarmenena, bertsoak aditz batez bukatzeko joerarekin batera. Teknika horrek, mugimendua ematen die poemei. Ez dira, beraz, poema geldi zurrunak, haragizko edo harrizko estatuen tankeradunak. Bertso bakoitza esanahi batez betetzen da hala. Eta esanahiz esanahi, lerroz lerro igotzen gara poemaren burura; iristen gara poema ulertzera.


Hemen zaude: Sarrera > Sustraiak > Argibideak > Gaur egun > Pasiotar Familiaren albisteak > Martin Elorza Legaristi gotzaina\n(Elgeta 1899 - Lima 1966)\nGuretzat pozgarri da eta, nola ez, jakitera ematen dizkizuegu eta gure eskuetara iritsi zaizkigun hainbeste eta hainbeste argibide eskaini ere bai. Gehiago badator... ziur egon, oso pozik bidaliko dizkizuegula.\nEskaintzen dugun MATERIAL hau (erdaraz eta euskaraz) Martin Elorza Gotzainaren kalitateaz jabetzeko nahiko izango dela, ziur nago; Euskal Herriko seme, geure lurrekoa izanik, datorren ekainaren 8an OMENALDIA eskainiko diote Elgetan (Gipuzkoan) bere jaioterrian.\nGure zorionik beroena Pasiotar Familia osoari, Elgeta herri osoari, Peru aldeko Pasiotar Familia Misiolari zabalari, gure bihotzeko Adiskide guztiei (Pasiotar ikasle ohiei eta ospakizun honen inguruan mugitu diren guztiei) eta Moyobamba-ko Preladutzako pertsona guztiei, eta beren bizitzako zatirik onena horretan eman duten hainbeste eta hainbeste anai-arrebei, hain zuzen ere, Martin Elorza Gotzainaren testigantzaren argitan... Bihotz beteko ZORIONAK guztiei, eta Martin zintzoak jarrai dezala Misiogintza BEDEINKATZEN, batez ere, berak hasitako Misio lurraldea.\nGure eskuartean dugun material guztia bidaltzen dizuegu eta Ospakizunaren ondoren, bertako berrien jakitun jarriko zaituztegu.\n• Triptikoa irakurtzeko >>>sakatu HEMEN<<<.


Kasuya Takenori - Wikipedia, entziklopedia askea.\nKasuya Takenori (japonieraz: 糟屋 武則?, 1562-1607) Japoniako historiako Azuchi-Momoyama aroan, Toyotomi klanaren zerbitzura egon zen samurai japoniarra izan zen.\n1607 (44/45 urte)\nTakenori, Kasuya Tadayasuren bigarren semea izan zen, Harima probintziako Bessho klanaren zerbitzari bat. Takenori, Toyotomi Hideyoshiren morroi bihurtu zen Kuroda Kanbeiren gomendioak jarraituz, eta, Shizugatakeko guduan izan zuen parte hartzeagatik nabarmendu zen, non Shizugatakeko zazpi lantzetako bat bezala ezagutua izan zen, eta, honengatik, 3.000 kokuko saria lortuz. Hideyoshiren Koreako kanpainetan ere aritu zen, eta, beraz, Harima probintziako Kakogawa gaztelua eman zitzaion sari bezala.\nSekigaharako guduan, [Ishida Mitsunari]]ren alde borrokatu zuen, eta Fushimi-Momoyama gazteluaren aurkako erasora batu zen. Gudu honen ondoren, bere jabetza guztiak kendu zizkioten, 500 kokuko sari bat baimendu zitzaion arren. Tokugawa shogunerriaren garaian, hatamoto estatusa eman zitzaion.\nGaur egun, Takenoriren yaria, Nagahama Hiriko Museoan erakusten da, Nagahama gazteluan kokatua dagoena.


Valentin Bengoa, bidelagun: ez adiorik! | Enbata\nAccueil / Articles / Comprendre / Focus / Valentin Bengoa, bidelagun: ez adiorik!\n« Ez adiorik Koko\nAvec Koko, Enbata perd l’un de ses pionniers »\nPar Xabi Anza | Publié : 23/02/2017\nValentin Bengoa Etxeberria (1923-2017)\nValentin Bengoa Etxeberria (Aretxabaleta, 1923) ELA sindikatuko militante historiko eta jesuita zendu da asteburu honetan. Sandinismoa lehen eskutik ezagutu zuen Bengoak Nikaraguan, eta ELA-ren birsortze lanetan jardun zuen.\nAskotan gogoratzen zuen kontziente zela, 50. hamarkadan jada, mundua behera zetorrela. Ez soilik eliza mailan, sekularizazioak eraginda, ezta ere diktaduragatik soilik, baizik eta erreferentzia ideologiko eta kulturalei zegokionez. Intuitzen zituen ere aldaketa sozial eta ekonomikoak. Lan ikaragarria egin zuen erreferente berrien bila 60. hamarkadan klandestinitatean ematen ziren eztabaida ideologiko eta politikoen bitartez. Etengabeak ziren bere Donostiarako eta Iparralderako bidaiak, Hegoaldean aurkitzea ezinezko ziren aldizkari eta liburuak eskuratzeko. Haiek ziren bere goseak behar zuen elikagaia. Bengoaren inguruan gai sozialak jorratzen zituzten gazte taldeak osatzen joan ziren. Agian bere ekarpen nagusia hau izan da sindikalista gisa: talde bat sortzea, denborarekin ezkerrekoa, sindikalista eta abertzalea bihurtuko dena. Talde hau, nukleo nagusia Urolan zuena, izango da 74. urtetik aurrera, ordurako Alfonso Etxeberriaren gidaritzapean, erbestean zegoen ELAren zuzendaritza historikoarekin lotura gauzatuko zuena. Topaketa hark bere espresio organikoa eta organizatiboa izan zuen 1976ean ospatu zen III. kongresuan.\nEuskalduna jauregia behera etorri zen 90 urteko agureak, beste gauza batzuez gain, »gora piketeak! » oihukatu zuenean, bertan ziren grebalariak animatzeko\nFrankismo amaieran, sindikatua legezkoa jada, Bengoak sindikatuaren zuzendaritzari hartua zuen erabakia jakinarazi zion, ordutik beti beteko zuena: ez zuen sekula sindikatuaren organoetan parte hartuko, erabaki organizatiboetatik aparte mantenduko zen beti. Hori dela eta 76tik aurrera bere ekarpenak kutsu zehatzagoa hartu zuen: argitalpenei eta trebakuntza sailera lotua, jesuitaren ekarpena, bere maila intelektual handitik, izan zen 80. hamarkadan abiada bizian hazten zihoan ELAren hausnarketa kolektiboari forma eman eta lerro editoriala definitzea. Bere ekarpena erraz aurki daiteke argitalpen desberdinetako artikulu ugaritan, askotan bere izenez sinatuak, bestetan Jauregi bezalako ezizenez.\n80. hamarkada hasieran latinoamerikako bere lagun jesuitekin harremanak sendotu zituen, batez ere Nikaraguakoekin (Fernando Cardenal ministro sandinistaren maisua izana zen) eta El Salvadorrekoekin (Jon Sobrino eta Ellakuria martiriarekin). Bereziki Miretsi zuen Miguel Elizondo maisu jesuita, asko lagundu ziolako, berak onartzen zuenez, fede kristaua eta bizitza politikoaren arteko bere sintesi propio egiten. Opor garai ez gutxi aprobetxatzen zituen Ertamerikara joateko. Askapenaren teologiarekin kontaktuak guztiz eraldatu zuen, onartzea gustatzen zitzaionez, sinistun gisa, apaiz gisa, eta militante sindikal gisa. Gustavo Gutiérrezekin sortu zen teolojiak, 60. hamarkada hasieran behar zituen marko eta erreminta kutxa eskaintzen zizkion bere fede kristau sakona zuen konpromiso soziopolitikoarekin integratzeko.\nOmenaldi hartan makila bat oparitu eta, esker onez onartu zuen, titulu bat jarri genion: Bidelagun. Halaxe ulertu zuen berak bere burua\nMende aldaketarekin bere presentzia apurka-apurka desagertzen joan zen Bilboko egoitza konfederaletik. Baina jubilazioak ez zuen sindikatuaren bizitzarekin haustura ekarri, inolaz ere. Asko estimatzen zituen militanteekin eta zuzendaritzakoekin izaten zituen enkontruak, eta ez zion inoiz sindikatuko informazioa eskatzeari utzi. Astelehenero, baita aste honetan ere, Bilbora deitzen zuen; zehatzago esanda, trebakuntza saileko Joxangel Ulaziari deitzen zion, abagunearen azterketa entzun eta momentuko gertaera soziopolitiko garrantzitsuenen inguruan azken berriak jasotzeko. Eta orain dela egun gutxira arte, bixita ugari jasotzen zituen Loiolako eritegian.\n2013an Bengoak onartu zuen, hainbat urtetan ezezkoa eman eta gero, ELAk merezi zuen omenaldia egin ziezaion. Ekitaldia urte hartako urtarrilean ospatu zen XIII. kongresuan. Han eman zuen hitzaldia Youtuben dago, eta jesuita atxabaltar honen pertsonalitate singularraren erakusgarria da, arrazazko sindikalista. Euskalduna jauregia behera etorri zen 90 urteko agureak, beste gauza batzuez gain, »gora piketeak! » oihukatu zuenean, bertan ziren grebalariak animatzeko. ELAk Kongresura gonbidatu zituen nazioarteko ordezkariek ezin zuten sinetsi jesuita zaharrak egin zuen hitzaldi sindikala, kongresuko sindikalista gazteenak liluratu zituena bestalde.\nHitzaldi hartan, dena den, akats txiki bat egin zuen. Ziurtatu zuen, omenaldia jasota ere, ez zuela hiltzeko inolako asmorik, eta hurrengo kongresuan ere parte hartuko zuela, ELAk 2017ko ekainean ospatuko duena. Zoritxarrez ez da posible izango. Bere oroitzapena, dena den, ELAren militantzian bizirik mantenduko da.


Kristina Gete: "espetxean ginela jaio zen gure semea Valentzian" | Amarauna | EiTB\nKristina Gete: "espetxean ginela jaio zen gure semea Valentzian"\nEspetxean izan nuen semea\nKristina Gete espetxean izan zen ama:"Eskuburdinak erditze unera arte"\nKartzelan ama izan zen Kristina. 46 urte, Donostian jaio, Oiartzunen bizi. 1998an atxilotu zituzten bera eta, garai hartan bere bikotekidea zena. 11 urte kartzelan. Barruan jaio zen semea.\nEgunotan Oiartzun handia ari du izaten Sara Majarenas eta Izar haren alabaren kasuak. Majarenas Valentziako Picasent espetxean ari zen kondena betetzen eta hantxe izan zen ama orain hiru urte. Ama alabak bereizi egin behar zituzten hasiera batean baina epaileak erabaki du, momentuz, Sara eta Izar elkarrekin mantentzea, bigarren gradua onartu diote eta Madrilen zaintzako zentro batean daude biak.\nAitak umeari eraso egin zionetik umearen zauriek hobera egin badute ere, psikologikoki eragin dizkion kalteak kontuan izanda, kasua oso berezia da eta ama-alabek elkarren beharra inoiz baino gehiago dutela diote familiakoek eta haien aldeko plataformak. Majarenasek bere kondenaren hiru laurdenak aspaldi beteta ditu eta biak etxera ekartzea eskatzen dute.\nKasu gehiago ere badira: Olatz Lasagabaster eta Patxi Uranga presoek urtarrilean izan zuten Xua. Aitak ez zuen erditzean egoteko baimenik izan eta umea jaio eta 20 egunera ikusi zuen lehen aldiz. Geroztik, astean behin edo bitan ikusiko du umea. Haurra jaio eta berehala, amona biloba ikustera zihoala, osasun arazo bat izan, eta ospitalera eraman behar izan zuten zainketa berezien sailera; hil ala bizi egon ondoren, duela gutxi irten da arriskutik.\nETAkoak ez diren guraso presoak ere badira espetxean. Frantziako espetxeetan 76 ama daude preso beren haurrekin, hango legediaren arabera, haurra 18 hilabetera arte egon daiteke amarekin batera barruan, gero kalera irten beharko luke derrigorrez. Espainian, aldiz, hiru urtera arte egon daiteke haurra amarekin kartzelan. Une honetan bi presondegitan daude ama presoak: Valentzian Picasenten eta Aranjuezen, Madrilen. 119 ama eta 122 haur daude Espainiako espetxeetan.\nKartzelan ama izatea erabaki zuen preso baten testigantza izan dugu 'Amarauna' saioan; Kristina Gete Etxeberriak 46 urte ditu, donostiarra da jaiotzez, eta Oiartzunen bizi da orain. 1998ko maiatzaren 2an atxilotu zituzten bera eta garai hartan bere bikotekidea zena. 11 urte egin zituzten kartzelan, 2009ko apirilaren 30ean geratu ziren aske. Tarte horretan jaio zen Valentziako Picasent espetxean Gesala euren semea; 11 urte ditu gaur egun.\nditu gaur egun.


EASI bermea | Fiare Banca Etica\nNire erakunderako Fiare Banca Eticaren finantzaketa aukeratu dut, eta zuk?\nEskuratu enpresa sozialetarako laguntza finantzarioa Europako Inbertsio Funtsa-k (FEI) kudeatutako EaSI ekimenarekin.\nFiare Banca Eticak eta EIF-k akordio bat sinatu dute inpaktu soziala duten enpresentzako mailegu-zorroa garatzeko EaSI programaren esparruan *:\nBermeak inbertsioaren % 80raino estaltzen du eta ez die kostu gehigarririk sortzen bezeroei.\nMaileguek 500.000 €ko gehieneko zenbatekoa dute eta 12 hilabete eta 10 urte arteko iraupena.\nEkonomia sozialaren Europako definizioa-ren barruan dauden enpresa eta erakunde guztiek dute EASI bermea eskuratzeko aukera.\n* Europar Batasunak 2013/11/12an onartua (EBko 1296/2013 Erregelamendua).\nSustapen-xedeak dituen publizitate-mezua. Aplikatutako kontratu baldintzak eta baldintza ekonomikoak jakiteko kontsultatu hemen: gure taldea. Aurkeztutako produktuak / zerbitzuak aktibatzea Bankuaren ebaluazioari lotuta dago.\nJARRI HARREMANETAN FIARE BANCA ETICAREKIN\nEzagutu Banca Eticak zure erakunderako duen proposamen osoa: zure entitatearen egunerokotasunerako finantzaketa, kontu korronteak eta zerbitzuak. Alda zaitez finantza etikoetara!\n• Eragiketa ohikoenak egiteko erabili ahalko duzu: hornitzaileei eta zerbitzu-emaileei ordaindu, dirua atera, erosketak ordaindu, eta saldoa zein azken mugimenduak kontsultatu.


Euskal AEko merkataritzako sektorearen salmentek ez zuten aldaketarik izan (% 0,0) 2011ko laugarren hiruhilekoan\nEUSKAL AEko BARNE MERKATARITZAREN INDIZEA (BMI) 2011ko 4 . hiruhilekoa\n2011. osoan, igoera % 2,0koa izan zen\nEuskal AEko merkataritzaren sektorea: Eustatek emandako datuen arabera, 2011ko laugarren hiruhilekoan salmenta nominalek ez zuten aldaketarik izan (% 0,0), aurreko ekitaldiko hiruhileko beraren aldean.\nAurreko hiruhilekoaren aldean salmenta-indizeak % 0,1eko jaitsiera izan zuen, urtaro-eraginak kenduta.\nSektoreka, 2010eko aldi beraren aldean, Euskal AEko handizkako merkataritzaren salmenta nominalak % 1,0 gehitu dira 2011ko laugarren hiruhilekoan; aldiz, % 1,5 jaitsi dira txikizkako merkataritzan.\nHandizkako merkataritzari dagokionez, Nekazaritza eta elikadura produktuen sektorea nabarmentzen da, % 3,6ko igoera nominalarekin. Produktu erdilanduen eta txatarraren sektoreak ere gora egin du (% 2,9). Makineria eta tresneriaren sektoreak ez du aldaketa nabarmenik izan bere salmentetan (% 0,0), aurreko urteko hiruhileko beraren aldean. Elikagai ez diren kontsumo-produktuen sektoreak, ordea, behera egin zuen salmenta nominaletan (-% 6,4).\nTxikizkako merkataritzan, euro finkoetan, %1,6 jaitsi dira merkataritza espezializatuaren salmentak, eta % 1,0 ez-espezializatuarenak.\nLurraldeka, 2011ko laugarren hiruhilekoko merkataritza-sektorearen salmenta nominalen igoerarik handiena Gipuzkoan izan da, urte arteko % 2,3rekin. Araban salmenta nominalak % 0,6 hazi ziren. Bizkaian, ordea, behera egin zuten (-% 1,4).\nTermino errealetan, prezioen eragina kenduta, barne-merkataritzaren salmentak % 3,2 jaitsi ziren laugarren hiruhilekoan\n2010eko hiruhileko beraren aldean eta prezio finkoetan, handizkako merkataritzan % 2,9 gutxitu dira egindako salmentak; txikizkakoan %3,3 murriztu dira.\nHandizkako merkataritzaren barruan urte arteko bilakaerak ezberdinak izan dira: Nekazaritza eta elikadura produktuen salmentak % 1,3 igo dira, baina zentzu negatiboan Produktu erdilanduen eta txatarraren handizkako salmentak % 5,4 jaitsi ziren, Elikagai ez diren kontsumo-produktuen jaitsiera % 5,0koa izan zen, eta Makineria eta tresneriaren salmentek % 0,7 egin dute behera, beti termino errealetan.\nTxikizkako merkataritzan, euro finkoetan, % 3,3 jaitsi ziren merkataritza espezializatuaren salmentak, eta % 3,0 ez-espezializatuarenak.\nEuskal AE osoan, 2011ko hirugarren hiruhilekoaren aldean, merkataritzako sektoreko landunen kopurua % 0,5 jaitsi zen 2011ko laugarren hiruhilekoan.\nUrte osoan, barne merkataritzaren salmentek % 2,0ko igoera nominal metatua izan dute. Arabak du portaerarik onena, % 4,6ko igoerarekin urte osoan. Gipuzkoan igoera % 2,8koa izan da, eta Bizkaian % 0,8koa, betiere tasa nominaletan.\nTermino errealetan, Euskal AEn sektoreak % 2,5eko jaitsiera izan du. Bizkaiak % 2,9ko beherakada izan du, eta Gipuzkoak % 2,3koa. Arabak % 1,5 egin du behera.\n2011n, aurreko urteko batez bestekoaren aldean, merkataritza sektoreko enpleguan gertatutako murrizketa % 1,5ekoa izan da; lurraldeka honela islatu da beherakada: Bizkaian, % 1,0ko beherakada. Gipuzkoan eta Araban % 2,0ko jaitsiera, bietan ere.\nEuskal Estatistika Erakundea / Instituto Vasco de Estadística Donostia-San Sebastián kalea, 1 01010 Vitoria-Gasteiz Tel.: +34-945-01 75 00 Faxa: +34-945-01 75 01 Helb. elek.: eustat@eustat.eus Harremanetan jartzeko pertsona: Gerardo Pérez Aja Tel.: +34-945-01 75 06 Faxa: +34-945-01 75 01 Euskal AEKo Barne merkataritzaren indizeari buruzko prentsa-ohar gehiago Euskal AEKo Barne merkataritzaren indizeari buruzko datu-bankua


Cristianisme – Gorputzez eta arimaz.\nBarkatu, sarrera hau Katalana, Espainiera (Europa), Ingelesa (Aeb) eta Esperantoa.\nAuthor animawebPosted on 08:26 AM 07:58 PM Categories Alfons Tur Garcia, Cristianisme, Doctor Brian Weiss, Doctor Ludwik Lejzer Zamenhof, General, Islamisme, Judaisme, Reencarnació, Traduccions a l'esperanto\nEsperientziaren bidezko ulermena Euskal Hizkuntzara itzulia.\nJakinarazten dizuegu euskaraz «Gorputzez eta arimaz» webgunean euskaraz argitaratu dugula Esperientziaren bidezko ulermena, Brian Weiss doktorearen lanaren zati honek, Mendebaldean eta Islamaren barnean berraragitze kontzeptuaren onarpenari edo ez onarpenari buruzko ikerketak isldatzen ditu, Iraganeko Bizitzen Terapia (IBT) Kateherinekin aurkitu ondoren, ikerketa-bide honetako lehen gaixoarekin.\nIraide López de Gereñu izan da zati honen euskarazko bertsioaren sortzailea, eta Aipamenak eta testigantzak ataleko orrialdeetan kontsultatu daiteke iadanik dagoeneko argitaratu den beste hizkuntzetan ere artikulu bera irakurri daitekeelarik.\nBrian Weiss doktoreak bere buruari galdetzen dio nola litekeen hiru erlijio monoteista nagusien artean: judaismoa, kristautasuna eta islamismoa, berraragitze kontzeptua ofizialki ez onartzea, gizabanako bakoitzaren mailan errealitate egiaztagarria izan arren, terapia erregresiboa aurreko bizitzetan sortutako traumak sendatzera iritsi denez. Weissek erlijio horiek praktikatzen dituzten berraragitzearen defendatzaileen ezkutuko errealitatea argitara ateratzen du. Kristautasunaren kasuan, defendatzaile horien artean elizako apaiza batzuk daude eta egiaztatzen da erromatar agintari politikoak berraragitze kontzeptua bereganatzea eragotzi zuela, izkribu ofizialak zein izango ziren ezarriz.\nWebgunearen taldea «Gorputz eta ariman».\n2021eko otsailaren 10a, asteazkena.\nSarreraren itzulpena euskarara: Iraide López de Gereñu.\nHona hemen euskarazko orria:\nPsikiatrian doktorea den Brian Weissek bere lehen ikerketak kontatzen ditu, berrargitaratze erreferentzien bila iraganeko bizitzako terapia oinarritzen den teknikan lehen urratsak eman behar ditu.\nAuthor animawebPosted on 09:09 AM 09:57 PM Categories Cristianisme, Doctor Brian Weiss, Iraide López de Gereñu, Islamisme, Judaisme, Traduccions al basc


Euskadiko Kerik Gabeko Guneen Sarea.\nPublikatuta: 2022/05/27 15:12 (UTC+2) Azken eguneratzea: 2022/05/30 11:15 (UTC+2)\nMaiatzaren 31n Tabakorik Gabeko Munduko Eguna izango dela eta, Osasun Sailak foru aldundi eta udalekin batera, Kerik Gabeko Guneen Sarea indartu du. Norberaren eta gertukoen osasuna zaintzeko "gonbidapena" da ekimena.\nKerik gabeko eremua. EITB Media\nDatorren asteartean, maiatzak 31, Tabakorik Gabeko Mundu Eguna ospatuko da eta Osasun Sailak, foru aldundiekin eta udalekin batera, Euskadiko Kerik Gabeko Guneen Sarearen sustapena areagotu du, bizi-ohitura osasungarriak sustatzeko eta ingurumena ke eta zigarrokinen kutsaduratik babesteko eremuak sortzea helburu duen ekimena.\nGotzone Sagardui Osasun Sailburuak, Osasun Publikoaren eta Adikzioen zuzendari Itziar Larizgoitiarekin batera eskainitako prentsaurrekoan, gogorarazi du tabakoaren kontsumoa dela munduan saihestu daitekeen lehen heriotza-kausa, eta nabarmendu du tabakismoa, norberarentzat ez ezik, kearen eraginpean dauden ororentzat ere mehatxu dela.\nBeraz, tabakoaren adikzioaren inguruko kontzientziazio-lan horretan, iaz esperientzia pilotu gisa kerik gabeko 7 gune jarri ziren martxan eta, Larizgoitziaren arabera, "oso esperientzia positiboa" izan zen. Aurten, lan horretan sakondu eta, 41 udalerritan, 144 espazio izatera igaroko dira, hala nola hondartzetan, eskola-inguruneetan, haur-parkeetan, plazetan edo kirol-inguruneetan.\nOraingoz, Araban kerik gabeko 6 gune egongo dira 4 udalerritan; Bizkaian 126 gune izango dira 24 udalerritan, eta Gipuzkoan gutxienez 12 espazio 13 udalerritan (oraindik zehaztu gabeko espazioak daude).\n144 gune horietatik, kerik gabeko 16 hondartzak seinaleztatuko dira lehenik: 1 Araban, 10 Bizkaian eta 5 Gipuzkoan.\nKerik Gabeko Guneen Sare hori handituz joango da pixkanaka, udalerriak edo mankomunitate sarera gehitu ahala.\nSailburuak argitu duenez, sarean dauden gune hauetan ez dago tabakoaren edo ordezko produktuen kontsumoa debekatzen duen legerik, eta, beraz, ez dira neurri hertsatzaileak edo zigorrak, "gonbidapena" baizik, herritarrei beren osasunean eta osasun kolektiboan pentsatzeko.\nHorregatik, Tabakorik Gabeko Munduko Egunarekin bat eginez, Osasun Sailak konpromiso irmoa hartu du tabakoaren eta nikotinaren arriskuei buruzko informazio- eta sentsibilizazio-lana sustatzeko politikak indartzen jarraitzeko eta jokabide osasungarriak sustatzeko, tabakoaren kearen kontsumoa eta herritarren esposizioa murrizteko.\nEra berean, Osasun Sailaren webgunean atal berezia du sare honek. Webgune horretan, kanpainaren edukiak eta irudia, parte hartu duten udalerrien zerrenda eta sareko gune geolokalizatuak eta Kerik gabeko Euskadi estrategiari buruzko informazio orokorra aurkitu ahal izango dira.\nErretzeari uzteko laguntza\nIaz (2021) 4.929 pertsonak hasi zuten tabakoa uzteko tratamendua; horietatik % 58k 45 eta 64 urte bitartean zituzten. 2019an 2.059 izan ziren tratamendua hasi zutenak. Hala, % 139 igo da erretzeari uzteko tratamendua hasi dutenak, bi urtean ia bikoiztu egin da.\nOsakidetzak hainbat kanal ditu erretzeari uzten laguntzeko. Taldeko online tratamendua eta APP bidezko tratamendu konbinatua dira gehien erabiltzen ari diren tresnak. Webgune honetan dago bide horiei buruzko informazio guztia.


Alfonso Irigoienen ondarea - bizkaie.biz\nBertsotan II. urtea // 36. zenbakia - 2003ko urriaren 15a\nGipuzkoako Txapelketea final laurdenetan\nGipuzkoako Bertsolari Txapelketea aurrera doa. Bailaratan banatuta jokatu da lehenengo fasea. Aurtengo barrikuntzetako bat izan da eskualdekako kanporaketa fase hau. Lau bailaratan banatu dabez bertsolariak: Kostaldea, Hernanialdea, Leintz-Urola eta Goierri. Guztira, 62 bertsolarik hartu dabe parte lehenengo fase honetan eta puntuazinoaren arabera 26k egin dabe aurrera. Izenak ikusita ezin geinke esan sorpresarik izan danik, ustez aurrera egin behar ebenak ez dabelako arazorik izan euren maila erakusteko. Fase honetako konturik aitagarrienak honeek izan leitekez: bailaratan Kostaldeak eta Goierrik emon dabez puntuazino altuenak eta guztien artean Ekaitz Goikoetxea beasaindarrak lortu dau altuena; Kostaldean Iñigo Manzisidor zarauztarra izan da onena, Hernanialdean Jon Martin oiartzuarra eta Leintz-Urolan Jokin Uranga azpeitiarra. Fase honetatik ezin leiteke ondorio larregi atara, saioak asko izan diralako, oreka maila ezbardinagaz eta epaile talde ezbardinakaz. Dana dala, lehen aitatutako izenak zeresana emongo dabe Txapelketan.\nAurrez erabagita egoan moduan, Kostaldetik eta Hernanialdetik seina bertsolari sailkatu dira, Leintz-Urolatik bost eta Goierritik lau. Azkenik, 26ko kopurua beteteko, ganerako bost puntuazino onenak lortu dabezanak be sailkatu dira. Hemen dozue sailkatutakoen zerrenda osoa, bailaraka eta puntuazinoaren ordenean:\nJoxe Luis Urdangarin\nPuntuazinoan hurrengo bostak:\nAlaitz Sarasola (Goierri)\nIker Zubeldia (Goierri)\nFelix Zubia (Kostaldea)\nBixente Gorostidi (Goierri)\nNahikari Gabilondo (Kostaldea)\nFinal laurdenetan 30 bertsolari izango dira lehian. Aurreko fasean sailkatutakoak eta zuzenean sailkatuta dagozan Nerea Elustondo, Unai Agirre, Arkaitz Goikoetxea eta Aitor Sarriegi. Bost saio izango dira, guztiak be arratsaldeko bostetan: urriaren 25ean Oñatin, 26an Ordizian, zemendiaren 1ean Hernanin, 2an Zumaian eta 9an Andoainen. Aurrera egingo dabenak 13 izango dira eta zain eukiko dabez finalerdietarako zuzenean sailkatuta dagozan Maialen Lujanbio, Aitor Mendiluze, Iñaki Zelaia, Jon Maia eta Jexux Mari Irazu. Zemendiaren 16, 23 eta 30eko finalerdietako saioen ostean jakingo dogu zeintzuk kantauko daben abenduaren 14an Irungo Artaleku kiroldegian izango dan finalean.\nAlfonso Irigoienen izena betirako geratu da lotuta Bizkaiko bertsolaritzeagaz. Euskalgintzan eta bereziki bertsolaritzan aparteko beharra egin ostean, 1996an itxi ginduzan Alfonsok, baina Bizkaiko Bertsozale Elkartearen ekimenez, euskaltzain bilbotarrak bertsolaritzeagaz izan ebazan hartu-emonen testigantza diran dokumentu guztiak jaso dira, eta orain badakigu Alfonsoren bertsozaletasuna ez dauela haizeak eroango.\nAlfonso Irigoien 1929ko azaroaren 14an jaio zan Aulestin. Olabeagako eskolan eta Bilboko Arte eta Ofizioetako Eskolan marrazketea eta pinturea ikasi ostean, Salamancako Unibersidadean Filologia Klasikoan lizentziau zan 1973an. 1983an Euskal Hizkuntzako katedra lortu eban Deustuko Unibersidadean. Euskaltzain oso 1963tik, Euskera aldizkariaren zuzendari izan zan hamabost urtez eta Bilboko lehenengo ikastola baimenduaren bultzatzaile izan zan 1966an. Bertsozale izanik, Euskaltzaindiaren barrutik bertsolari txapelketak bultzatu ebazan eta 1958ko Bizkaiko Txapelketea izan zan lehenengoa. Bertsolaritzearen eragile aparta izan zan Alfonso, Bizkaian eta Euskal Herriko ganerako herrialdeetan hainbat ekimen bultzatuz.\nAlfonsoren ondare bibliografikoa osotu dabe\nBizkaiko Bertsozale Elkarteak, Bizkaiko Foru Aldundiaren eta BBKren babesagaz, Alfonsoren ondare bibliografikoa osotu barri dau. Bildumak euskalgintzako alor ezbardinetan itxi eban ondarea jasoten dau, sei ataletan banatuta: Biografia, Deustuko Unibersidadea, Euskaltzaindia, bertsolaritzea, ikerkuntzea eta hezkuntzea eta, azkenik, erakundeak. Bertsolaritzeari jagokonez, dokumentazino ugaria eta aberatsa dago: bertsolariekaz izandako korrespondentzia, saioak antolatzeko eskatutako baimenak, berak egindako marrazkiak... . Dokumentu guztiak digitalizau dira, 1700 guztira eta Bizkaiko Foru Liburutegian gordeko dira aurrerantzean.\nLehenago, Alfonso Irigoienen omenezko astea antolatu eben Aulestin. Urriaren 8tik 10era bitartean ondarea ikusteko aukerea izan eben udaletxean, haren margo eta eskulturen erakusketeagaz batera. Hitzaldi bi be izan ziran: lehenengoan, Abel Muniategik Irigoienek Bizkaiko bertsolaritzeari egindako ekarpena izan eban aztergai eta, bigarrenean, Adolfo Arejitak 'Irigoien euskaltzale eta filologoa' gaia izan eban berbagai. Astea bertso-saioagaz amaitu eben.


Ostalarien esanetan, dekretuan barneratutako neurriek “ostalaritza sektorea ixteko irizpideen berrikusketa jaso beharko lukete, eremu gorrian sartzen diren udalerrietarako bereziki”.\nGetxo (Bizkaia). Argazkia: EFE\nEuskadiko ostalarien hiru elkarteek Euskal Autonomia Erkidegoko Auzitegi Nagusiaren (EAEAN) aurrean helegitea aurkezteko asmoa azaldu dute. Horrela, covid-19 intzidentzia handia duten udalerrietan ostalaritza ixteko Eusko Jaurlaritzaren erabakia atzera bota nahi dute ostalariek.\nGipuzkoako Ostalaritzak, SEA Ostalaritzak eta Bizkaiko Ostalarien Elkarteak EAEANn errekurtsoa aurkezteko asmoa agertu dute ohar bateratu batean. “Eusko Jaurlaritzaren urtarrilaren 22ko 4/21 dekretuak abenduaren 44/2020 dekretua hirugarrenez aldatu zuen, covid-19 pandemiaren aurrean prebentzio neurri bereziak eguneratzeko”, azaldu dutenez.\nOstalarien esanetan, dekretuan barneratutako neurriek “ostalaritza sektorea ixteko irizpideen berrikusketa jaso beharko lukete, eremu gorrian sartzen diren udalerrietarako bereziki”. 100.000 biztanleko 500 kutsatuen langa gaindituz gero, udalerriak eremu gorrira pasatzen dira, eta bertako tabernak eta jatetxeak ixten dituzte.\nOstalarien hitzetan, abenduan eta urtarrilean pandemiak izandako bilakaera negatiboa “Gabonetako eta Urteberriko jaietan egindako familiarteko ospakizunen ondorio da”.\nIragan abuztuan “EAEANk Eusko Jaurlaritzaren 2020ko uztailaren 28ko agindua geldiaraztea” lortu zuen abokatu talde berdinarekin lan egingo dutela iragarri dute ostalari elkarteek. Agindu hark gaueko ordutegiak murriztu zituen Euskadin.


Hasiera/ Hizkuntzen Goi Mailako Ikastegia/ Irakaskuntza-eskaintza: Ikastaro motak/ Ikastaro semipresentzialak\nIkastaroetan hauxe bilduta dago:\nAstean behineko eskola bat, BI ORDUKOA, talde txiki batean.\nLan-programa bereizia ikasle bakoitzarentzat.\nIrakaskuntza-modalitate honetan, irakasle-tutore bakar batek aholkatzen du ikaslea; hau da, irakasle-tutoreak ikaslearen lana planifikatu eta haren aurrerabidearen jarraipena eginen du, talde-saioan egin behar dituen lanak sekuentziatuz eta mintzapraktika-saioetako hizkuntza-elkarreraginaren bidez.\nIkasleak lanak egin ditzake, NireIkasgelategia plataforman eskura dauden on-line baliabideen bitartez. Ikasleak irakurketa-liburuak, aldizkariak eta filmak mailegatzeko zerbitzua erabili ahal izanen du.\nHizkuntzen Erreferentziako Europako Esparru Komunaren C1 eta C2 mailetan eskaintzen da (ingelesean). Baita ere, CAE prestatzeko ikastaroetan.\nIkastaro horietan, hautaketa libreko kredituak (Plan Zaharreko titulazioak) edo ECTS kredituak (Gradu berriak) aitortzen ahalko dira. Nolanahi ere, kredituak bakarrik aitortuko dira, ikastaroa gainditzen bada, ikastaroaren programan zehaztuta dauden irizpideekin bat.\nIkastaro osoa: hautaketa libreko 6 - 3 ECTS\n2. seihilekotik aurrera hasiz gero: hautaketa libreko 3 - 1'5 ECTS\nKontsultatu kredituak aitortzeari buruzko arautegia\nAzterketa ofizialak prestatzeko ikastaroak\nBaliabide-zentrora nor bere kasa sartzea\nHizkuntza-gaitasuna ingelesez irakasleeentzako\nEspainiera hobetzeko ikastaroak ikasle atzerritarrentzako\nHizkuntza-murgilketarako ikastaroak ikasle atzerritarrentzako


Txistu hotsak Gipuzkoan - Euskal Herriko Txistulari Elkartea\nBy txistulari 2018 Abuztua 3 2020 Martxoa 17 Berriak\nTxistu Trio, Jose Ignazio Ansorena, Khami, Lartaun txistu taldea, Easo abesbatza eta txistulariak, Garikoitz Mendizabal… Egunotan, izan diren kontzertuen eta etorriko direnen zerrenda luzea da. Gipuzkoan, txistuaren agenda, bor-bor egiten du abuztu honetan.\nEz da gauerdiko ahuntzaren eztula Gipuzkoako txistu agendak markatzen duen erritmoari jarraitzea. Horregatik, berriki izan diren kontzertuei eta etorriko diren ekitaldiei errepaso bat emango diegu.\nAbuztuaren 2an izan zen inaugurazioa, eta txistuak leku zabala bete zuen. Txistu trio taldeak bi kontzertu eskaini zituen Donostian, goiz eta arratsaldean saio bana. Taldea Haritz Ezeiza, Peio Irigoien eta Oskar Ovejerok osatzen dute. Emanaldian W.A. Mozart, J. Lekunberri, H. Extremiana eta A.H. Olazaranen obrak jo zituzten.\nEgun berean, Donostiako Udal Areto Nagusian, Easo abesbatzak eta txistulariek (Tolosa, Errenteria eta Zumarragako txitulariz osatutako tistu banda) kontzertu monografikoa egin zuten, Pablo Sorozabal musikagileari omenaldia eginez.\nAbuztuaren 12an berriz, Jose Ignazio Ansorenaren txanda izango da. Koro Saenz organo jolea eta Amaia Arberas sopranoarekin batera arituko da, San Bizente parrokiako organoak 150 urte betetzen dituela ospatuz. Eliza horretan bertan izango da emanaldia, arratseko 8etan. Kontzertuak lau zati izango ditu: lehenengoan, organoa arituko da bakarlari; bigarrenean, sopranoa eta organo jolea elkarrekin; ondoren txistu eta organo bikotea; eta azkenik, hirukote moduan organoa, txistua eta ahotsa. Besteak beste, Luis Aranburu, Tomas Garbizu eta Pablo Sorozabalen obrak izango dira entzungai. Egitarau osoa hemen duzue.\nZestoarra Khami taldearekin aritu zen Zumaian abuztuaren 2an. Carlos Sagi perkusio jolearen proiektuan, Iñaki Salvador eta Iraide Ansorena dihardute.\nAbuztuaren 24an berriz, Xabier Zabalarekin joko du Zarautzen, Santa maria parrokian gaueko 10etan. Bikoteak ez du bakarrik joko, ondoan izango dute Kabestri Ensenble taldearen hari boskotea, tronpak eta perkusioak. Hori gutxi ez balitz, hainbat gonbidatuk parte hartuko dute: Korrontzi taldeko Agus Brandiaran trikitilaria, Alberto Urretxu tronboi jolea eta Miren Fernandez abeslaria. Emanaldia, Zarautzen egiten den Udako Musikaldiaren egitarauan txertatuta dago.\nLartaun txistu taldea\nOiartzunen, Soinuenea fundazioak bere egitarauan Lartaun Txistu taldearen hainbat ekintza jasotzen ditu. Hilak 3, 4, 5 eta 6an, goiz eresiak egingo dituzte 9etan. Abuztuaren 3an, 43.Kontzertu Herrikoia eskainiko dute. Azkenik, hilabeteak 5 dituenean Dantza Bilera egingo dute 19:30ean.\nTxistuaz gozatzeko hamaika aukera Gipuzkoan egunotan. Oraindik orain ekitaldi gehiago ere izango dira, eta nola ez, Donostiako Aste Nagusiko Txistu kontzertua. Adi beraz, agendari.


IZARA ZURIAK ZAINTZEKO ETA GARBITZEKO PRAKTIKA ONAK - ANTOLATU ETA GARBITU\nMaindire zuriak minimalismoaren arketipo bat dira, betiko itxura haizetsuarekin. Ohe zuriek konplexutasun estetikoari falta zaiona zaintza nekeetan osatzen dute. Zure maindire zuri zikinak zuritzeko aukera ugari badago ere (norbaitek lixiba esan al du?), Maindire zurien jabe zu ez bazara, baliteke zure garbitegian bizitzea.\nDenok dakigu ez dagoela maindire zuri kurruskarien multzoa bezalakorik, eta gure ustez, zurea horrela mantendu nahi duzu. Hona hemen saihesteko gauza batzuk zure zuriak puntan mantendu nahi badituzu.\nEz utzi zure maindireak luzeegi\nEdozein izara ohiko aldian garbitzea garrantzitsua den arren, printzipio hau bereziki egia da maindire zurietan, batez ere haien iraupena babestu nahi baduzu. Zure maindireak ahalik eta forma onenean mantentzeko ahalik eta denbora guztian, nahi izango duzu ordeztu zure maindireak astean behin gutxienez . (Arrazoi horregatik, ezin du min hartu multzo estra batzuk eskura edukitzeak.)\nEz jan ohean\nKafea botatzea edo txokolatea botatzea berriki zuritutako maindire zurietan gure amesgaiztoak dira. Badakizu Cabernet baso bat blusa zuri distiratsu baten gainean isurtzearen sentsazioa? Imajina ezazu, lo egiten duzun tokian izan ezik. Begi bistakoa dela dirudi, baina ohean janari hondarrak edo orbanak nahi ez badituzu, ohean zaudenean jan edo edatea saihestu behar duzu. Bai, ez dago lixiba apur bat konponduko ez duen ezer, baina hasieratik orbanak eta isurketak prebenitzeak bizitza osorako arropa aurreztuko zaitu, zer esanik ez zure maindireak alferrikako higaduratik mantendu ahal izateko.\nBen & Jerry ohean salto egin ezin baduzu, saiatu berehala spot batekin tratatzen garbitzaile oxigenatua eta gero busti aurretik garbitegira bota aurretik.\nEz zaitez oheratu makillajearekin\nZailtasunik gabeko beste gogaikarri bat: maindire zuriek nahitaez makillaje hondarrak (eta olioa eta izerdia) erakutsiko dituztenez, funtsezkoa da zure makillajea garbitu belarra jo aurretik. Baina badago integratutako abantaila bat: imajinatu zure larruazala zein argia izango den.\nEz garbitu inoiz maindire zuriak ur hotzetan\nMaindire zuriak arrisku handikoak eta sari handikoak dira. Itxura ederra dute, baina ia gorputzeko fluidoentzako mihise hutsa dira (gordina baina egia). Ren arabera Garbitzailea , ur hotza edo epela ere ez da eraginkorra zure maindire zurietatik orbanak edo aztarna koipetsuak kentzeko. Aukeratu ur beroaren ordez, garbiago (eta higienikoki!) Garbituko baitu.\nSaltatu kloro lixiba\nLixiba, jakina, gauza zuriak zuriak mantentzeko tresna bikaina da. Baina horrek ez du esan nahi lixibak egingo duenik. Izan ere, kloro lixiba erabiliz izar zuriak horia bihur liteke, ehun batzuk hondatzeaz gain. Gorde kloro lixiba beste gainazal batzuk garbitzeko eta erabili oxigeno lixiba (k.a. sodio perkarbonatoa —OxiClean bezalako garbitzaileen osagai aktiboa) zure izara zurietan ordez. Zure zuriak gozogintza sodarekin freskatzen ere saia zaitezke, litekeena da eskuartean izatea.\nBerandu bada eta zure maindire zuriak horia ikusten badute, saia zaitezke disoluzio urdin likidoa hozteko.\nStewart andrearen Concentrated Liquid Bluing9,89 $Amazon Erosi orain\nEz zaitez burutik pasatu arropa garbitzeko zikloarekin\nZiur aski duzu zure maindire zuriak garbitzeak (leunak eta zuriak mantentzea helburu) kamiseta zaharrak edo eskuoihalak garbitzeak baino arreta maila handiagoa behar duela. Ohe zuri asko zuritzen ari zarenean, kontutan izan zenbat garbigarri erabiltzen ari zaren; garbigarrien hondarrak sor daitezke eta zure orriak zikin bihur daitezke. Era berean, berrikusi zure orriak garbiketa zikloaren ondoren, ziurtatu mazela ondo garbitu dela. Hala ez bada, agian garbiketa eta biratze ziklo estra egin beharko duzu, edo ozpin zuri katilu bat gehitu kargari azken garbiketa zikloaren aurretik. (Ozpina zuria garbigailua garbitzeko modu bikaina ere bada.)\nEtxeen jabeen% 50ek lehen etxea erosi zuen adin honetarako\nBaztertu gauza hau zure sukaldeko leihatiletatik oraintxe bertan\nHona hemen Smartphone bat galtzen duzunean benetan zer gertatzen den


Enpresak | Arcasa\nEnpresaren kafetegia-jatetxea langileen zerbitzuan dagoen gunea da gure iritziz, astegunetan osasuntsu bazkaldu ahal izateko eskaintza gastronomikoak aurkitzeko lekua, baina baita ere ideiak lantzeko gune desberdina. Gure jantokietan bat egiten dute ongi jateak eta enpresako talentuak.\nZure jantokia, zure irudia\nEnpresa-jantokia bere baloreetan oinarritu behar da eta garrantzitsua da elikagaien, zerbitzuaren eta lekuaren diseinuan kalitatea zaintzea. Gure ustez, enpresa arduratu behar da uneoro langileen ongizateaz. Hori dela eta, jantokian eskaintzen den janaria osasuntsua eta gozagarria izan behar da.\nSortu dugu Food&Talent kontzeptua, hau da, kafetegi-jatetxe barruan leku balioaniztunak sortzea enpresako talentuak eta elikadurak bat egin dezaten. Leku hauek diseinatu dira komunikazioa eta team buildinga sustatzeko asmoarekin. Horrez gain, talde-bilerak edo bisitak izateko guneak ere badaude. Dena eskaintza gastronomiko anitz eta osasuntsuarekin.\nArcasaren eta enpresaren eta bere langileen arteko komunikazio digitalerako tresnak ematen ditugu. Informazio-pantailak eta aplikazioak ditugu menuak, alergenoak eta informazio nutrizionala aztertzeko eta eramateko janaria eskatzeko. Horrez gain, gure aplikazioak enpresarenarekin lotzeko aukera dago.\nKontuan hartzen dugu enpresa bakoitzean egiten den lana eskaintza bere beharretara egokitzeko, beti elikadura osasuntsurako irizpideak jarraituz. Aurkezpen-formatu desberdinak eta menu eta plater sorta anitza proposatzen ditugu. Gastronomia-jardunaldi bereziak antolatu eta menu tematikoak egiteko aukera ere eskaintzen dugu.\nHorrez gain, interesa izan dezakezu enpresentzako delivery zerbitzuan.\nEnpresei zuzendutako zerbitzuei buruz gehiago jakin nahi baduzu, bete ezazu hurrengo formularioa.


1682/2020 EBAZPENA, urriaren 20koa, Nafarroako Unibertsitate Publikoko Ikerketako errektoreordeak emana. Haren bidez, ikertzaileen lan kontratazioa egiteko hautaprobetarako deia egiten da honako ikerketa proiektu hau garatzeko: “0011-1411-2020-000079-EMOTIONAL FILMS”.\n–Eginkizunak: pertsonen irudi multzo handiak hartzeko aplikazio mugikorren eta mahaigaineko aplikazioen diseinua eta garapena. Machine learning-eko eta deep learning-eko algoritmoen azterketa, garapena eta inplementazioa, irudi eta bideoetan sentimenduak atzeman eta aztertzeko. Algoritmoen azterketa, garapena eta inplementazioa, geolokalizaziorako eta sare sozialetatik informazioa ateratzeko.\nc) Ingeniaritza Informatikoaren Graduko titulu ofiziala edo baliokidea.\nBatzordeburua: Daniel Paternáin Dallo doktorea, kontratupeko irakasle doktorea, Estatistika, Informatika eta Matematika Sailari atxikia, Ikerketako errektoreordeak delegatuta.\nIdazkaria: Mikel Galar Idoate doktorea, kontratupeko irakasle doktorea, Estatistika, Informatika eta Matematika Sailari atxikia.\nBatzordekidea: Mikel Elkano Ilintxeta doktorea, ikertzaile doktorea, Estatistika, Informatika eta Matematika Sailari atxikia.\nIdazkaria: Arantzazu Villanueva Larre doktorea, kontratupeko irakasle doktorea, Ingeniaritza Elektriko eta Elektronikoaren eta Komunikazio Ingeniaritzaren Sailari atxikia.\nIzangaiaren ikasketa espedientea espedientearen batez besteko puntuazioari dagokion proportzioan baloratuko da, gehienez ere 5 punturekin.\n2. APARTATUA: Proiektuaren gairako prestakuntza osagarria\n–Python-i, R-ri eta Scalari buruzko ezagupenak: 5 puntu gehienez ere.\n–Javari, C-ri, C++-i eta mtlab-i buruzko ezagupenak: 5 puntu gehienez ere.\n–Datu-baseei buruzko ezagupenak (SQL eta SQ): 5 puntu gehienez ere.\n–Ikaskuntza Automatikoari, Datuen meatzaritzari eta ikusmen artifizialari buruzko ezagupenak: 15 puntu gehienez ere.\n–Deep Learning-ari buruzko ezagupenak (Keras, Tensorflow, Fast.ai, Pytorch): 15 puntu gehienez ere.\nHautaketa prozesua gainditzeko eskatzen den gutxieneko puntuazioa 45 puntu da.\nHautaproben azken emaitzan gerta daitezkeen berdinketak 3. apartatuan puntuazio handiena atera dutenen alde ebatziko dira. Berdinketa badago, 2. apartatuan puntuazio handiena lortzen dutenen alde. Berdinketak jarraitzen badu, zozketaz erabakiko da.\nIragarkiaren kodea: F2012476